WICE วิ่ง 4% “ออลไทม์ไฮ” ลุ้นงบ Q4 เด่น โบรกฯชี้ปี 65 กำไรโต 13% ชูเป้า 15.45 บ.  
WICE บวก 4% “ออลไทม์ไฮ” ลุ้นกำไรไตรมาส 4 “นิวไฮ” ต่อเนื่อง ติดต่อกัน 8 ไตรมาส โบรกฯชี้ปี 65 ยังคงเติบโตได้อีกราว 13% ชูเป้า 15.45 บ.  
15 ธ.ค. 2564

ผู้สื่อข่าวรายงานว่าวันนี้ (15 ธ.ค. 2564) ราคาหุ้นบริษัท ไวส์ โลจิสติกส์ จำกัด (มหาชน) หรือ WICE ณ เวลา 10:57 น. อยู่ที่ระดับ 15.30 บาท เพิ่มขึ้น 0.60 บาท หรือ 4.08% โดยทำจุดสูงสุดที่ 15.50 บาท และทำจุดต่ำสุดที่ 14.80 บาท ด้วยมูลค่าการซื้อขาย 106.06 ล้านบาท

บริษัทหลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (15 ธ.ค. 2564) ในส่วนของหุ้น WICE คาดกำไรจะเดินหน้าทำจุดสูงสุดเป็น ไตรมาสที่ 8 ติดต่อกัน สอดคล้องกับการส่งออกของลูกค้าหลักในกลุ่ม อิเล็กทรอนิกส์ และยานยนต์ ที่ยังคงเติบโตดี ด้านอัตราการทำกำไรยังมีแนวโน้มปรับตัวขึ้น หนุนให้ปี 2565 คาดกำไรยังคงเติบโตได้อีกราว 13% จากงวดเดียวกันของปีก่อน ซึ่งยังเป็นหุ้นที่น่าทยอยสะสม ราคาเป้าหมาย 15.45 บาท